CELEX: 31999D0205
Language: lt
Date: 919987200000
Title: 1999 m. vasario 26 d. Komisijos Sprendimas, nustatantis ekologinius kriterijus, taikomus suteikiant asmeniniams kompiuteriams Bendrijos ekologinius ženklus (pranešta dokumentu Nr. C(1999)425)Tekstas svarbus EEE.

Svarbus teisinis pranešimas

|

31999D0205

Oficialusis leidinys L 070 , 17/03/1999 p. 0046 - 0048

		Komisijos Sprendimas1999 m. vasario 26 d.nustatantis ekologinius kriterijus, taikomus suteikiant asmeniniams kompiuteriams Bendrijos ekologinius ženklus(pranešta dokumentu Nr. C(1999)425)(tekstas svarbus EEE)(1999/205/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. kovo 23 d. Tarybos reglamentą (EEB) Nr. 880/92 dėl Bendrijos ekologinio ženklo suteikimo sistemos [1], ypač į jo 5 straipsnio 1 dalies antrąją pastraipą,kadangi Reglamento (EEB) Nr. 880/92 5 straipsnio 1 dalies pirmoje pastraipoje numatyta, kad Bendrijos ekologinio ženklo suteikimo sąlygos turi būti apibrėžtos pagal gaminių grupes;kadangi Reglamento (EEB) Nr. 880/92 10 straipsnio 2 dalyje nurodyta, kad gaminio aplinkosauginės savybės vertinamos atsižvelgiant į konkrečius gaminių grupės kriterijus;kadangi Bendrija veda derybas dėl susitarimo dėl suvartojamos energijos nurodymo etiketėje suderinimą, pagrįstą JAV programa "Energijos žvaigždė" ("Energy Star");kadangi per dvejus metus reikia pataisyti šiuos kriterijus, kad energijos reikalavimai atitiktų technologijos naujoves, rinkos pokyčius ir pirmiau minėtą programą "Energijos žvaigždė";kadangi pagal Reglamento (EEB) Nr. 880/92 6 straipsnį Komisija konsultaciniame forume konsultavosi su pagrindinėmis interesų grupėmis;kadangi šiame sprendime numatytos priemonės atitinka pagal Reglamento (EEB) Nr. 880/92 7 straipsnį įsteigto komiteto nuomonę,PRIĖMĖ ŠĮ SPRENDIMĄ:1 straipsnisGaminių grupė "asmeniniai kompiuteriai" (toliau – gaminių grupė) – tai:"serijinės gamybos stacionarūs kompiuteriai, kuriuos sudaro monitorius, sisteminis blokas ir klaviatūra".2 straipsnisGaminių grupės ekologinės savybės ir tinkamumas naudoti vertinami atsižvelgiant į šio sprendimo priede nurodytus konkrečius ekologinius kriterijus.3 straipsnisGaminių grupės apibrėžimas ir gaminių grupės konkretūs ekologiniai kriterijai galioja dvejus metus nuo pirmos kito mėnesio dienos po to, kai šie kriterijai buvo patvirtinti. Jeigu patikslinti ekologiniai kriterijai nebuvo patvirtinti iki šio laikotarpio pabaigos, jų galiojimas pratęsiamas dar metus.4 straipsnisAdministravimo tikslais šiai gaminių grupei priskiriamas kodas "013".5 straipsnisŠis sprendimas skirtas valstybėms narėms.Priimta Briuselyje, 1999 m. vasario 26 d.Komisijos varduRitt BjerregaardKomisijos narė[1] OL L 99, 1992 4 11, p. 1.--------------------------------------------------PRIEDASSTRUKTŪRAKad asmeniniams kompiuteriams būtų suteiktas ekologinis ženklas, jie turi atitikti šio priedo kriterijus, kurių tikslas skatinti:- su energijos vartojimu susijusios žalos arba rizikos aplinkai mažinimą (globalinis atšilimas, rūgštėjimas, neatsinaujinančių energijos šaltinių išeikvojimas), mažinant energijos sąnaudas,- su gamtos išteklių naudojimu susijusios žalos arba rizikos aplinkai mažinimo, skatinant kompiuterių tobulinimą, perdirbimą ir geresnę techninę priežiūrą.Papildomai šie kriterijai skatina geriausios praktikos įdiegimą ir didina vartotojų aplinkosauginį sąmoningumą.Be to, plastmasinių sudedamųjų dalių ženklinimas skatina jų perdirbimą.PAGRINDINIAI KRITERIJAI1. Energijos taupymas: monitoriusMonitorius ramybės režime suvartoja 10 vatų energijos.Monitorius gilios ramybės režime suvartoja 3 vatus energijos.Standartinis režimo pasikeitimo iš darbo režimo į ramybės ir iš ramybės į gilios ramybės režimą laikas yra 30 minučių neveiklumo. Gamintojas turi numatyti tokią funkciją, bet vartotojas gali jos atsisakyti.2. Energijos taupymo būdai: kontrolinis blokasKontroliniame bloke ramybės režime suvartojama 27 vatai energijos. Tai taikoma kontroliniam blokui, kai jis nėra tinkle (t. y. autonominiame režime).Standartinis režimo pasikeitimo iš darbo režimo į ramybės režimą laikas yra 30 minučių neveiklumo. Gamintojas turi numatyti tokią funkciją, bet vartotojas gali jos atsisakyti.Išjungto kompiuterio energijos sąnaudos turi būti ne didesnės kaip 5 vatai.3. Naudojimo laiko pratęsimasGamintojas pasiūlo prekybos garantiją, užtikrinančią, kad sisteminiu bloku ir klaviatūra bus galima naudotis ne trumpiau kaip trejus metus ir kad monitorius veiks ne trumpiau kaip vienerius metus. Ši garantija galioja nuo gaminio pristatymo vartotojui dienos. Galimybė gauti suderinamas atsargines dalis ir aptarnavimą garantuojami penkeriems metams nuo pristatymo dienos.Be to, asmeniniai kompiuteriai turi atitikti šiuos kriterijus:1) sisteminis blokas turi būti modulinės konstrukcijos, kad būtų lengva pasiekti sudedamąsias dalis;2) sisteminis blokas turi būti pasiekiamas įprastai naudojamais įrankiais, leidžiančiais pakeisti sudedamąsias dalis;3) užtikrinamas bent procesoriaus, grafikų kortelės, laisvosios kreipties atminties, standžiojo disko ir, jeigu yra, CD-ROM kaupiklio tobulinimas;4) turi būti vienas arba keli tušti lizdai.GERIAUSIOS PRAKTIKOS KRITERIJAI4. Grąžinimas ir perdirbimasGamintojas garantuoja, kad asmeninį kompiuterį ir jo sudedamąsias dalis, kurios turi būti pakeistos, bus galima grąžinti, išskyrus vartotojo užterštas dalis (pvz., naudojant medicinoje arba branduoliniuose įrenginiuose).Be to, asmeninis kompiuteris turi atitikti šiuos kriterijus:1) vienas kvalifikuotas asmuo turi pats sugebėti išmontuoti sisteminį bloką;2) gamintojas patikrina sisteminio bloko išardymą ir pateikia išardymo ataskaitą; Be kitų dalykų ataskaitoje turi būti patvirtinta, kad sandūros yra:- lengvai randamos ir pasiekiamos,- kiek įmanoma standartizuotos,- joms galima naudoti universalius įrankius;3) nesuderinamos ir pavojingos medžiagos turi būti atskiriamos;4) 90 % korpuse ir šasi esančių plastikinių ir metalinių medžiagų yra perdirbamos;5) jeigu reikalaujama, kad būtų etiketės, jos yra lengvai nuimamos arba išvis nenuimamos;6) plastikinės dalys:a) neturi turėti švino arba kadmio priedų;b) turi būti pagamintos iš vienos polimerų rūšies arba suderinamų polimerų, išskyrus dangtį, pagamintą iš ne daugiau kaip 2 rūšių polimerų, kuriuos galima atskirti;c) neturi būti metalinių inkrustacijų, kurių nebūtų galima atskirti.7) Sunkesnės nei 25 gramų plastikinės detalės turi:a) neturėti antipirenų, kuriuose būtų organiniuose junginiuose esančių bromo arba chloro;b) turėti ilgalaikį medžiagos identifikavimo ženklą, atitinkantį ISO 11469. Šiam kriterijui nepriklauso karštojo štampavimo būdu pagamintos plastikinės medžiagos.5. Instrukcijos vartotojuiAsmeninis kompiuteris parduodamas kartu su instrukcija vartotojui, kurioje pateikiami patarimai dėl aplinkosauginiu požiūriu teisingo naudojimo, o ypač:1) rekomendacijos dėl energijos valdymo funkcijų panaudojimo, taip pat informacija apie tai, kad blokuojant šias funkcijas suvartojama daugiau energijos ir tokiu būdu padidinamos eksploatavimo išlaidos;2) informacija apie sisteminio bloko ir monitoriaus mažiausią ir didžiausią energijos suvartojimą darbo, ramybės, gilios ramybės režimų metu ir juos išjungus, taip pat nurodymas, kad energijos sąnaudos gali būti sumažinamos iki nulio, jeigu kompiuterio kištukas ištrauktas iš lizdo arba į sienos lizdą netiekiama srovė;3) informacija apie garantiją ir atsargines detales;4) informacija apie tai, kaip pasiekti sisteminį bloką ir pakeisti sudedamąsias dalis, ypač procesorių, grafikų kortelę, laisvosios kreipties atmintį, standųjį diską ir, jei toks yra, CD-ROM kaupiklį;5) informacija apie tas asmeninio kompiuterio dalis ir medžiagas, kurias galima pakartotinai panaudoti ir(arba) perdirbti;6) Patarimas, kaip vartotojas gali pasinaudoti gamintojo suteikiama garantija dėl kompiuterio grąžinimo.6. Aplinkos apsaugos deklaracijaAplinkos apsaugos deklaracija turi būti pridedama prie gaminio ir prieinama vartotojui. Šis dokumentas turi atitikti ECMA techninę ataskaitą 70 "Su gaminiu susijusios aplinkosauginės savybės".BANDYMAI7. Bandymų laboratorijosJeigu reikia atlikti bandymus, juos pareiškėjo sąskaita atlieka laboratorijos, atitinkančios bendruosius standartuose EN 45001 apibrėžtus reikalavimus.INFORMACIJA VARTOTOJUIToliau pateiktas tekstas turi būti toks, kad vartotojai jį aiškiai matytų (jeigu įmanoma, greta etiketės):- Šis gaminys turi teisę į Europos Sąjungos ekologinį ženklą, kadangi jis taupiai vartoja energiją ir suprojektuotas taip, kad jį būtų lengva patobulinti, perdirbti ir išmesti nesukeliant žalos aplinkai.- Papildoma informacija apie tai, kaip sumažinti poveikį aplinkai, pateikta eksploatavimo instrukcijoje.--------------------------------------------------